26/11/2014 | Administración LocalMunicipal
Arteixo
Urbanismo
Expediente sancionador Hugo Sendon Rodriguez (EXPTE. PS 11/14 CC)

Disciplina e Inspección Urbanistica e Medioambiental Refª.: LACC/mjc Tentada a notificación dos actos á persoa que despois se dirá e non sendo posíbel practicar a mesma, en virtude do disposto polo artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común (LRX – PAC), notifícase a: - HUGO SENDÓN RODRÍGUEZ, con último enderezo no Concello de ARTEIXO Que foi dictada providencia pola alcaldía do Concello de Arteixo, no día 29 de setembro de 2014, na que se dispón o seguinte: “Primeiro.- Iniciar correspondente procedemento administrativo sancionador a don Ireneo Lauria Gargamala (DNI nº 58022221Y), como presunto responsable dunha infracción grave (artigo 14 e artigo 15.2 c) da citada ordenanza municipal: Está prohibido realizar todo tipo de grafito, pintada, mancha, garabato, escrito, inscrición ou grafismo, con calquera materia (tinta, pintura, materia orgánica ou similares) ou ben raiando a superficie, sobre calquera elemento do espazo público, así coma no interior ou exterior de equipamentos, infraestruturas ou elementos dun servizo público e instalacións en xeral, incluídos transporte público, equipamentos, mobiliario urbano, árbores, xardíns e vías públicas en xeral e o resto dos elementos descritos no artigo 3 desta Ordenanza. Quedan excluídos os murais artísticos que se realicen con autorización do propietario ou con autorización municipal (muros de arte urbanos)), pola súa intervención nos feitos obxecto deste procedemento. Segundo.- Nomear Instructora do expediente sancionador a dona Alicia Eva Yoanna Ostermann Alpeñes, dándolle traslado de tódalas actuacións practicadas, e poidendo promover recusación polos interesados en calquera momento da tramitación do expediente, expresando a causa ou causas nas que se funde, de conformidade co disposto polos artigos 28 e 29 da Lei 30/92, do 26 de novembro, de Réxime Xurídico das Administracións Públicas e do Procedemento Administrativo Común. Terceiro.- Notificar a presente incoación do procedemento sancionador ao interesado, entendendo en todo caso por tal ao inculpado, coa mención expresa dos requisitos esixidos no artigo 58.2 da Lei 30/92, outorgándolle un prazo de QUINCE DIAS para aportar cantas alegacións, documentos ou informacións estimen convintes e se é o caso, propoñer proba, concretando os medios de que pretenda valerse, de conformidade co artigo 16 do Regulamento do procedemento para o exercicio da potestade sancionadora, sen perxuizo do dereito do presunto responsable a coñecer, en calquera momento do procedemento, o seu estado da tramitación e acceder e obter copias dos documentos obrantes no mesmo así como de poder recoñecer voluntariamente a súa responsabilidade cos efectos previdos no artigo 8 de dito Regulamento. Cuarto.- Comunicar ao/s interesado/s que consonte o artigo 82.2 da Ordenanza municipal de policía, bo goberno e medidas para fomentar e garantir a convivencia cidadá no espazo público do Concello de Arteixo que o/s presunto/s infractor/es poden recoñecer a súa responsabilidade mediante o pagamento das sancións de multa que, nos procedementos ordinarios, a redución será do vinte por cento do importe da sanción que apareza na proposta de resolución. Quinto.- Comunicar ao/s interesado/s que de non efectuar alegacións sobre o contido da iniciación do procedemento sancionador no prazo de QUINCE DIAS, contados a partir do seguinte a aquel en que teña lugar a notificación, a iniciación poderá ser considerada proposta de resolución, cos efectos previdos no artígo 18 e 19 do Regulamento do procedemento para o exercicio da potestade sancionadora. Arteixo, na data que figura ao marxe. A presente resolución que é un acto administrativo de trámite, non decisorio, que inicia o procedemento, e inimpugnable polo que non cabe recurso algún, sen perxuizo de impugnar no seu día a decisión que poña fin ó mesmo, si é contraria ós seus dereitos”. Tendo en conta que, en atención ao previsto no artigo 61 da Lei 30/1992, de 26 de novembro, de réxime xurídico das administracións públicas e do procedemento administrativo común (LRX – PAC), o acto non se publica na súa integridade, e fáiselles saber que o texto íntegro da resolución que se notifica encóntrase a seu dispor nas dependencias de Disciplina Urbanística, do Concello de Arteixo. Arteixo, 12 de novembro de 2014 O Alcalde-Presidente (Por delegación, resolución núm.989/11) Luis Alberto Castro Calvete Concelleiro de urbanismo